O bază de date cu toţi agresorii sexuali e pe care să fie creată în România. Toţi violatorii, pedofilii şi traficanţii de persoane vor fi trecuţi într-un registru şi monitorizaţi permanent de poliţie. Legea e acum pe masa Preşedintelui, după ce a fost adoptată de Parlament. Statisticile arată că, zilnic, în România, două femei sunt violate, iar o dată la patru zile, un copil e abuzat sexual.

Registrul se va afla în subordinea Ministerului Afacerilor Interne şi îşi va extrage toate informaţiile din sistemul care eliberează cazierul judiciar.

În el vor apărea toate persoanele care au fost condamnate pentru 15 tipuri de infracţiuni sexuale. Printre ele: violul, agresiunea sexuală, actul sexual cu un minor sau pornografia infantilă. Odată ce o persoană apare în baza de date şi iese din închisoare este obligată să le spună poliţiştilor unde va locui, pentru a fi vizitat de oamenii legii, măcar o dată la trei luni.

Oana Bîzgan, deputat independent: „Implică cel puţin verificarea domiciliului, verificarea persoanelor cu care acea persoana locuieşte, dar şi dacă locuieşte în preajma unor zone cum ar fi , de exemplu, şcolile, pentru pedofili, care este nivelul de risc pentru ca acea persoană să recidiveze”.

Cosmin Andreica, lider sindicat Europol: „Bineînţeles că se vor folosi de vecini, de persoane care stau în acelaşi imobil şi automat acel infractor va deveni stigmatizat la nivelul comunităţii”.

Criza de personal din poliţie ar putea îngreuna aplicarea proiectului, dacă el va fi adoptat.

Cosmin Andreica, lider sindicat Europol: „Numărul persoanelor care au fost supuse controlului judiciar sau unor măsuri asiguratorii a fost în creştere în ultima perioadă, lucru care a îngreunat foarte mult activitatea poliţiştilor şi atunci vorbim despre alte posturi şi alte funcţii care ar trebui distribuite special pentru aceste activităţi”.

Asociaţiile care ajută femeile abuzate spun că legea ar fi foarte utilă.

Simona Voicescu, reprezentant al unei asociaţii reprezentând drepturile femeilor abuzate: „Psihologii, există studii în acest sens, spun că agresorii sexuali nu se tratează. Dovadă avem şi noi cei eliberaţi prin recursul compensatoriu care au violat chiar în aceeaşi zi în care au fost eliberaţi sau la scurt timp”.

Legea a trecut de Parlament şi va ajunge la preşedinte pentru promulgare.

O bază de date cu toţi agresorii sexuali e pe care să fie creată în România. Toţi violatorii, pedofilii şi traficanţii de persoane vor fi trecuţi într-un registru şi monitorizaţi permanent de poliţie. Legea e acum pe masa Preşedintelui, după ce a fost adoptată de Parlament. Statisticile arată că, zilnic, în România, două femei sunt violate, iar o dată la patru zile, un copil e abuzat sexual.